Divina pietate largiente legumque actoritate concedente, sanccitum est ut liberam erogandi potestatem habere debeat, si quis Deo sanctisque ejus aliquid de proprio jure delegare ac tradere sponte voluerit. Quapropter ego, in Dei nomine, Rainulfus levita, venturi judicii examen precavens presentisque seculi crebrescentes ruinas pertimescens, divina pietate conpunctus, pro meorum remissione peccatorum seu genitorum, patris mei videlicet et matris, vel omnium parentum meorum atque omnium fidelium christianorum, dono aliquid de jure mee proprietatis Cluniaco monasterio, quod est in pago Matisconense situm, in honore Dei ac beatorum apostolorum Petri et Pauli consecratum, cui domnus Hemardus, venerabilis abbas, preesse videtur: hoc est curtilium meum indominicatum, qui est situs in pago Matisconense, in agro Rufiacense, in ipsa villa Rufiaco, ubi frater meus Agiulfus manebat, qui terminat a mane terra Gerbergane et Riberti, a meridie via publica et terra Ragentrudis, a vespera terra sancti Petri, ab alia parte via publica, et quicquid ad ipsum curtilium aspicit vel aspicere videtur, cum vineis, terris, pratis, silvis, aquis aquarumque decursibus, fontibus, exitibus et regressibus, pascuis, adjacentiis, omnia et in omnibus, preter curtilium ubi manent Vuineodus et Fulcrada, et alium ubi manet Godaldus, et campum quem ad Vinealem vocant. Dono etiam in alia villa que dicitur Vetus Canavas vineam unam, que terminat a mane vinea Aimonis, a meridie terra sancti Petri, a vespera vinea Vulfradi, ab alia parte vinea sancti Petri; habet in longum perticas XXII, in uno fronte perticas XIII, et in alio XI. Dono quoque in ipso pago, in agro Donziaco, in ipsa villa Donziaco, curtilium ubi Martinus mansit, cum omnibus apendiciis et pertinentiis suis, cum vineis, terris, pratis, silvis, pascuis, aquis aquarumque decursibus, exitibus et regressibus, excepto illud quod de Frecone conquisivimus, et vinea de Rubea Terra. Infra istas terminationes seu perticationes, totum et ad integrum, ea ratione dono istas suprascriptas, ut dum vivo usufructuario teneam et possideam; post meum vero discessum, sine alicujus contradictione, rectores loci supramemorati faciant in omnibus quicquid eis visum fuerit, et singulis annis, cathedra sancti Petri, sub censu accipiant unum modium inter panem et vinum, eo tamen tenore ut, si michi necesse fuerit, de vestra substantia me adjuvetis, et ego vobis de meo illud juste restituam. Si quis vero, quod futurum esse minime credo, si ego ipse (quod absit!), aut ullus de heredibus meis, seu ulla opposita persona, contra hanc donationem aliquam calumpniam inferre temptaverit, non vindicet quod repetit, sed partibus ejusdem loci, cui litem intulerit, auri libras X coactus exsolvat, a liminibus quoque æcclesiarum et a consortio christianorum extraneus habeatur; et hec donatio semper firma permaneat, cum stipulatione adnexa. Signum Rainulfi levitæ, qui hanc donationis cartam fieri et firmare rogavit. Signum Ramenaldi, item Ramenaldi, Anscherii, Ansaldi, Ibgerii, Arnulfi, Arembaldi, Jacob, Raimbaldi, Adalelmi. Data mense julio, anno XIIII regnante Ludovico rege. Rodulfus, ad vicem cancellarii, scripsit.